**Ministru kabineta noteikumu** "**Publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanas saistībā ar Covid-19 infekcijas izplatību kārtība**" **projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz noteikt kārtību, kādā ir piemērojami Covid-19 infekcijas izplatības seku pārvarēšanas likuma 14.panta pirmajā daļā noteiktie atbalsta pasākumi.Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 14.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 5.jūnijā Saeimā tika pieņemts un 2020.gada 10.jūnijā stājās spēkā Covid-19 infekcijas izplatības seku pārvarēšanas likums. Minētajā likuma 14.pantā tika pārņemts likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" (zaudēja spēku līdz ar Covid-19 infekcijas izplatības seku pārvarēšanas likuma spēkā stāšanos) 13.panta regulējums, paredzot publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojuma vai samazinājuma, kavējuma procentu un līgumsodu atbrīvojuma samaksas kavējuma gadījumā piemērošanu līdz 2020.gada 31.decembrim.Attiecīgi līdz brīdim, kamēr saskaņā ar Covid-19 infekcijas izplatības seku pārvarēšanas likuma 14.panta otro daļu Ministru kabinets nosaka kārtību, kādā ir piemērojami šā panta pirmajā daļā noteiktie pasākumi, spēkā ir Ministru kabineta 2020.gada 2.aprīļa noteikumi Nr.180 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību" (turpmāk – MKN 180).Projekts paredz kārtību, kādā komersantam vai citam saimnieciskās darbības veicējam, biedrībai un nodibinājumam, kuru ietekmējusi saistībā ar Covid-19 infekcijas izplatību noteiktā ārkārtējā situācija, ja tas atbilst noteiktiem kritērijiem, piemēro publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojumu vai samazinājumu, taču nomniekam jāturpina veikt maksājumus par nomas objekta uzturēšanai nepieciešamajiem pakalpojumiem (piemēram, tie būtu atbilstoši Ministru kabineta 2018.gada 20.februāra noteikumu Nr.97 "Publiskas personas mantas iznomāšanas noteikumi" 69.punktā noteiktie – siltumenerģija, dabasgāzes piegāde, ūdensapgāde un kanalizācijas pakalpojumu nodrošināšana, sadzīves atkritumu izvešana, elektroenerģijas, sakaru pakalpojumu izmaksas), kā arī jāsedz nomas objekta apdrošināšanas izmaksas, nekustamā īpašuma nodoklis vai tā kompensācija. Tāpat nomniekam, ja tas atbilst noteiktiem kritērijiem, iznomātājs nepiemēro kavējuma procentus un līgumsodus samaksas kavējuma gadījumā.Identiski MKN 180 minētais regulējums neattiecas uz nomas līgumiem, kas noslēgti par publiskas personas un publiskas personas kontrolētas kapitālsabiedrības nekustamā īpašuma iznomāšanu zemes dzīļu izmantošanai, jo zemes dzīļu izmantošanas nomas tiesiskais regulējums būtiski atšķiras no klasiskām nomas tiesiskajām attiecībām, proti, zemes dzīļu nomas maksas aprēķinā tiek ņemta vērā arī derīgā izrakteņa resursa vērtība, tādēļ attiecībā uz šo nomas maksas daļu tā pielīdzināma pirkuma maksai, kas ierēķināta katrā maksājumā.Publiskas personas mantas nomas vispārējais regulējums noteikts Ministru kabineta 2018.gada 20.februāra noteikumos Nr.97 "Publiskas personas mantas iznomāšanas noteikumi" un attiecībā uz publiskas personas zemes nomu Ministru kabineta 2018.gada 19.jūnija noteikumos Nr.350 "Publiskas personas zemes nomas un apbūves tiesības noteikumi". Speciālais regulējums publiskas personas mantas iznomāšanai noteikts brīvostu un speciālo ekonomisko zonu regulējošos normatīvajos aktos. Savukārt publiskas personas kontrolētas kapitālsabiedrības nekustamā īpašuma iznomāšanai, ievērojot Publiskas personas finanšu līdzekļu un mantas izšķērdēšanas novēršanas likuma 6.4 pantā noteikto, piemērojama ar attiecīgās kapitālsabiedrības kapitāla daļu turētāju saskaņota kapitālsabiedrības nekustamā īpašuma iznomāšanas kārtība.Ņemot vērā, ka pēc būtības Covid-19 infekcijas izplatības seku pārvarēšanas likuma 14.pantā tiek pārņemta likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 13.panta norma, projekta regulējumā pēc būtības tiek pārņemts MKN 180 regulējumus. Būtiskākās izmaiņas no MKN 180:**1.** Covid-19 infekcijas izplatības seku pārvarēšanas likuma 3.pants (iepriekš likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 2.1 pants, kas stājas spēkā 2020.gada 21.maijā) nosaka, ka no valsts atbalsta un valsts garantēto atbalsta pasākumu saņēmēju loka tiek izslēgti pretendenti, kas Publisko iepirkumu likuma izpratnē ir ārzonā reģistrētas juridiskās personas vai personu apvienības vai kas ir Latvijā reģistrētas juridiskās personas, kurās vairāk nekā 25 % kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība.Ņemot vērā, ka attiecibā uz minēto normu nav piešķirts atpakaļvērsts spēks, tā nebūtu piemērojam likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 13.pantā noteiktajiem atbalsta pasākumiem, kas piemēroti līdz 2020.gada 21.maijam.Saskaņā ar Publisko iepirkumu likuma 1.panta 3.1 punktu ārzona ir zemu nodokļu vai beznodokļu valsts vai teritorija Uzņēmumu ienākuma nodokļa likuma izpratnē, izņemot Eiropas Ekonomiskās zonas dalībvalstis vai to teritorijas, Pasaules Tirdzniecības organizācijas Nolīguma par valsts līgumiem dalībvalstis vai teritorijas un tādas valstis vai teritorijas, ar kurām Eiropas Savienība vai Latvija noslēgusi starptautiskos līgumus par tirgus atvēršanu publisko iepirkumu jomā.Attiecīgi projektā tiek papildināts kritērijs, kādam ir papildus jāatbilst nomniekam (komersantam vai citam saimnieciskās darbības veicējam, biedrībai un nodibinājumam), saņemot projektā noteiktos atbalsta pasākumus – publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojumu vai samazinājumu, kavējuma procentu un līgumsodu atbrīvojumu samaksas kavējuma gadījumā.**2.**Projekts precizē, ka publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojumu ir piešķirams gadījumā, ja nomnieks atbilst visiem projekta 3.punktā noteiktajiem kritērijiem un nomas objektu vispār neizmanto saimnieciskās darbības veikšanai Ministru kabineta noteikto epidemioloģiskās drošības pasākumu dēļ Covid-19 infekcijas izplatības ierobežošanai. Minētais atbalsts piemērojams tikai laika periodam, kurā attiecīgi nomas objekts netiek izmatots.**3.** Ņemot vērā, ka Ministru kabineta 2020.gada 26.marta noteikumos Nr.165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem" noteiktā dīkstāves pabalsta piešķiršana ir līdz 2020.gada 30.jūnijam, projekts precizē nomnieka iesniegumā norādāmo informāciju. Nomniekam ir iznomātājam jāiesniedz pietiekami pierādījumi tā ieņēmumu samazinājumam atbilstoši projekta 3.1.apakšpunktā noteiktajam kritērijam, kā arī tam, ka objekts noteiktu laika periodu netiek izmantots, kā to nosaka projekta 5.1.apakšpunktā noteiktais kritērijs.**4.** Ņemot vērā, ka Covid-19 infekcijas izplatības seku pārvarēšanas likuma 14.panta pirmajā daļā noteiktie atbalsta pasākumi ir piemērojami līdz 2020.gada 31.decembrim, projekts precizē, ka iznomātājs lēmumus par atbalsta piešķiršanu pieņem līdz 2021.gada 15.janvārim vai 2020.gada 31.decembrim, ja atbalsta pasākumus sniedz saskaņā ar Eiropas Komisijas Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā. Līdz ar to pēc minētajiem termiņiem iznomātājs vairs nevar pieņemt lēmumu par projektā noteiktā atbalsta pasākuma piemērošanu nomniekiem. Tāpat, nomniekam, iesniedzot iesniegumu, būtu jāņem vērā, ka iznomātājs nomnieka iesniegumu izskata un lēmumu par atbalsta piešķiršanu pieņem 10 darbdienu laikā.Ja projektā minētais atbalsts pieprasīts vai saņemts nepamatoti, nomniekam ir pienākums atmaksāt piešķirto atbalstu iznomātājam. Savukārt, gadījumā, ja nomnieks ir pārkāpis šajos noteikumos noteiktos komercdarbības atbalsta piešķiršanas nosacījumus, tam ir pienākums atmaksāt ne vien saņemto nelikumīgo atbalstu, bet arī samaksāt procentus par nelikumības periodu.**5.** Lai nodrošinātu, ka netiek pārsniegts Eiropas Komisijas Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Komisijas paziņojums) 22.a un 23.a punktā noteiktais pagaidu ierobežota apmēra atbalsta maksimālais apjoms vienam uzņēmumam (grantu, kā arī citas formas atbalsta kopsumma) Projekts papildināts prasībām, kas nosaka, ka: a) ja nomnieks iepriekš nav saņēmis, kā arī neplāno pieteikties citam pagaidu ierobežota apmēra atbalstam saskaņā ar Komisijas paziņojumu, tad jāiesniedz nomnieka apliecinājums, kas tas iepriekš nav saņēmis, kā arī neplāno pieteikties citam pagaidu ierobežota apmēra atbalstam saskaņā ar Komisijas paziņojumu;b) ja nomnieks iepriekš ir saņēmis vai arī plāno pieteikties citam pagaidu ierobežota apmēra atbalstam saskaņā ar Komisijas paziņojumu, tad jāsniedz informācija par iepriekš saņemtā un plānotā atbalsta apmēru, piešķiršanas (pieteikšanās) datumu, saskaņā ar kuru nacionālo normatīvo aktu atbalsts piešķirts un atbalsta sniedzēju;**6.**Projekts precizē grūtībās nonākuša uzņēmuma pazīmes, atsaucoties uz Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.panta 2.panta 18.punktu.**7.** Projekts paredz, ka vienlaikus ar tā spēkā stāšanos, zaudēs spēku MKN 180.Vienlaikus, nodrošinot tiesiskās paļāvības principa ievērošanu, ar pārejas noteikumu noteiks, ka attiecībā uz iesniegumiem, kas iesniegti līdz projekta spēkā stāšanās dienai par laika periodu no 2020.gada 12.marta līdz 2020.gada 9.jūnijam, tos izskata un lēmumu par atbalsta pasākuma piemērošanu pieņem saskaņā ar normatīvo regulējumu, kas bija spēkā iesnieguma iesniegšanas brīdī, proti, MKN 180 noteikto regulējumu, vienlaikus ņemot vērā arī Covid-19 infekcijas izplatības seku pārvarēšanas likuma 3.pantā (iepriekš likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 2.1 pants, kas stājas spēkā 2020.gada 21.maijā) noteikto nosacījumu, kā arī precizētos nosacījumus grūtībās nonākuša uzņēmuma kritēriju izvērtēšanai atbalstam, kas sniegts saskaņā ar Pagaidu regulējumu (spēkā esošo noteikumu 13. un 14. punkts). Vienlaikus projektā tiek nodrošināta atbilstība Pagaidu regulējuma prasībām attiecībā uz ierobežojumu atbalsta pasākumu sniegšanai kredītiestādēm un finanšu iestādēm. Papildus projekts nosaka, ka par iesniegumiem atbalsta pasākumu saņemšanai atbilstoši MKN 180 13. un 14.punktā noteiktajām komercdarbības atbalsta prasībām būtu piemērojamas projekta 14., 15., 16. un 17.punktā noteiktās prasības. Lai nodrošinātu atbalsta pasākuma saderību ar Eiropas Savienības iekšējo tirgu, piešķirot komercdarbības atbalstu atbilstoši projekta 14., 15., 16., 17. un 18. punktam, 2020. gada 10. jūlijā ir pieņemts Eiropas Komisijas lēmums lietā SA.57740 “Reduction of the lease payment for lessees of publicly-owned property”, ar kuru Eiropas Komisija atzina ar MKN 180 ieviesto atbalsta pasākumu par saderīgu ar Eiropas Savienības iekšējo tirgu.Savukārt, ņemot vērā, ka Covid-19 infekcijas izplatības seku pārvarēšanas likums stājās spēkā 2020.gada 10.jūnijā, iesniegumiem, kas iesniegti pēc projekta spēkā stāšanās dienas, projektā noteiktie atbalsta pasākumi piemērojami no minētā datuma. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība "Valsts nekustamie īpašumi". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kā arī citi saimnieciskās darbības veicēji, biedrības un nodibinājumi, kuri ir publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomnieki un kuri noteiktajā periodā nekustamo īpašumu vai kustamo mantu vispār neizmanto saimnieciskās darbības veikšanai Ministru kabineta noteikto epidemioloģiskās drošības pasākumu dēļ Covid-19 infekcijas izplatības ierobežošanai vai kuriem sakarā ar Covid-19 infekcijas izplatību noteiktā ārkārtējā situācija ir būtiski pasliktinājusies finanšu situācija. |
| 2. | Tiesiskā regulējuma ietekme uz tautsaimniecību un administratīvo slogu | Paredzams mazināt sakarā ar Covid-19 infekcijas izplatību ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēc krīzes periodā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1. | 2. | 3. | 4. | 5. | 6. | 7. | 8. |
| 1.Budžeta ieņēmumi |  |  |  |  |  |  |  |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2.valsts speciālais budžets |  |  |  |  |  |  |  |
| 1.3.pašvaldību budžets |  |  |  |  |  |  |  |
| 2.Budžeta izdevumi |  |  |  |  |  |  |  |
| 2.1.valsts pamatbudžets |  |  |  |  |  |  |  |
| 2.2.valsts speciālais budžets |  |  |  |  |  |  |  |
| 2.3.pašvaldību budžets |  |  |  |  |  |  |  |
| 3.Finansiālā ietekme |  |  |  |  |  |  |  |
| 3.1.valsts pamatbudžets |  |  |  |  |  |  |  |
| 3.2.speciālais budžets |  |  |  |  |  |  |  |
| 3.3.pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5.Precizēta finansiālā ietekme | X |  | X |  | X |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets |  |  |  |  |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7.Amata vietu skaita izmaiņas | Nav attiecināms. |
| 8.Cita informācija | Precīza ietekme uz valsts un pašvaldību budžetiem, nav aprēķināma.Vienlaikus saskaņā ar Covid-19 infekcijas izplatības seku pārvarēšanas likuma 14.panta trešo daļu izmaksas, kas rodas, piešķirot šajā pantā paredzēto atbalstu (publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojums vai samazinājums, kavējuma procentu un līgumsodu atbrīvojums samaksas kavējuma gadījumā), iznomātājam netiek tieši kompensētas no valsts budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā norādīta atsauce uz:1. Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013);2. Komisijas 2014.gada 27.jūnija Regula (EK) Nr.717/2014 par Līguma par Eiropas Savienības darbību 107.un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr.L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013.gada 11.decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013.gada 28.decembris, Nr.L 354/1) (turpmāk – Komisijas regula Nr.717/2014);3. Komisijas 2013.gada 18.decembra Regula (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr.L 352/9) (turpmāk – Komisijas regula Nr.1408/2013);4. Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.panta (turpmāk – Komisijas regula Nr.651/2014);5. Komisijas 2014.gada 25.jūnija Regula (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L 193) (turpmāk – Komisijas regula Nr.702/2014);Komisijas 2014.gada 16.decembra Regulas (ES) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 24.decembris, Nr.L 369) (turpmāk – Komisijas regula Nr.1388//2014).6. Eiropas Komisijas Pagaidu shēma valsts atbalsta pasākumiem ekonomikas atbalstam Covid-19 uzliesmojuma laikā (angliski – Temporary Framework to support the economy in the context of the COVID-19 outbreak) (turpmāk – Komisijas paziņojums).Minētās regulas piemērojamas, ja nomnieks nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējas kā komercdarbības atbalsts. Šādā gadījumā minēto atbalstu šajos noteikumos noteiktajos gadījumos sniedz saskaņā ar minētajās regulās noteikto. |
| 2. | Citas starptautiskās saistības | Nav. |
| 3. | Cita informācija | Lai nodrošinātu atbalsta pasākuma saderību ar Eiropas Savienības iekšējo tirgu, piešķirot komercdarbības atbalstu atbilstoši projekta 14., 15., 16., 17. un 18. punktam, 2020.gada 10.jūlijā ir pieņemts Eiropas Komisijas lēmums lietā SA.57740 “Reduction of the lease payment for lessees of publicly-owned property”, ar kuru Eiropas Komisija atzina ar MKN 180 ieviesto atbalsta pasākumu par saderīgu ar Eiropas Savienības iekšējo tirgu. Ņemot vērā, ka noteikumu projekts pēc būtības pārņem MKN 180 regulējumu, no Eiropas Komisijas tiks pieprasīts apliecinājums, ka grozījumi minētajā Eiropas Komisijas lēmumā nav nepieciešami un atbalsts šo noteikumu ietvaros ir saderīgs ar Eiropas Savienības iekšējo tirgu. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviestas šādas Eiropas Savienības tiesību aktu prasības:1) Komisijas regula Nr.[651/2014](http://eur-lex.europa.eu/eli/reg/2014/651/oj/?locale=LV);2) Komisijas regula Nr.702/2014;3) Komisijas regula Nr.1407/2013;4) Komisijas regula Nr.1408/2013; 5) Komisijas regula Nr.717/2014;6) Komisijas regula Nr.1388//2014;7) Komisijas paziņojums. |
| A | B | C | D |
| *Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.**Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.**Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.**Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.**Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| Komisijas regulas Nr.1407/2013 3.panta 2.punkts, Komisijas regulas Nr.717/2014 3.panta 2.punkts, Komisijas regulas Nr.1408/2013 3.panta 3.a punkts. | 12.1.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts, Komisijas regulas Nr.1408/2013 2.panta 2.punkts un Komisijas regulas Nr.717/2014 2.panta 2.punkts. | 12.1.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 5.panta 1. un 2.punkts, Komisijas regulas Nr.717/2014 5.panta 1. un 2.punkts, Komisijas regulas Nr.1408/2013 5.panta 1. un 2.punkts. | 12.5.apakšpunkts. | Tiek ieviests pilnībā. | Tiek paredzētas stingrākas prasības. |
| Komisijas regulas Nr.1407/2013 1.pants, Komisijas regulas Nr.717/2014 1.pants un Komisijas regulas Nr.1408/2013 1.pants. | 12.2.apakšpunkts,12.6.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts, Komisijas regulas Nr.1408/2013 6.panta 4.punkts un Komisijas regulas Nr.717/2014 6.panta 4.punkts. | 12.7.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 7.panta 4. punkts un 8. pants, Komisijas regulas Nr.1408/2013 7.panta 4.punkts un 8.pants, Komisijas regulas Nr.717/2014 7.panta 4.punkts un 8.pants. | 12.8.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta a) apakšpunkts un 23.punkta a) apakšpunkts. | 14.1.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta c) apakšpunkts. | 14.2.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta d) apakšpunkts. | 14.3.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 86. punkts. | 15.1.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 89.punkts un 90.punkts. | 15.2.apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 87.punkts. | 17.punkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 88.punkts. | 18.punkts | Tiek ieviests pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā steidzamu regulējuma nepieciešamību, noteikumu projekta izstrādes ietvaros nav veiktas papildus sabiedrības līdzdalības un komunikācijas aktivitātes. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Publiskas personas institūcijas un citi subjekti (iznomātāji), kuri iznomā publiskas personas un publiskas personas kontrolētas kapitālsabiedrības nekustamo īpašumu vai kustamo mantu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs Jānis Reirs

Finanšu ministrijas valsts sekretāre Baiba Bāne